title: Odluka Vijeća od 26. lipnja 2018. o imenovanju sedam članova Upravnog vijeća Europske agencije za sigurnost hrane

text:
                  2.7.2018

                  HR

                  Službeni list Europske unije

                  C 230/2

            ODLUKA VIJEĆA
      od 26. lipnja 2018.
      o imenovanju sedam članova Upravnog vijeća Europske agencije za sigurnost hrane
      (2018/C 230/02)
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 178/2002 Europskog parlamenta i Vijeća od 28. siječnja 2002. o utvrđivanju općih načela i uvjeta zakona o hrani, osnivanju Europske agencije za sigurnost hrane te utvrđivanju postupaka u područjima sigurnosti hrane (1), a posebno njezin članak 25. stavak 1.,
      uzimajući u obzir popis kandidata koji je Vijeću u dopisu od 24. siječnja 2018. dostavila Europska komisija,
      uzimajući u obzir mišljenje koje je u dopisu od 16. svibnja 2018. izrazio Europski parlament,
      budući da:

                  (1)

                  Od ključne je važnosti osigurati neovisnost, visoku znanstvenu kvalitetu, transparentnost i učinkovitost Europske agencije za sigurnost hrane. Također je neophodno osigurati suradnju tog tijela s državama članicama.

                  (2)

                  Mandat sedam članova Upravnog vijeća Europske agencije za sigurnost hrane istječe 30. lipnja 2018.

                  (3)

                  Popis koji je dostavila Komisija pregledan je s ciljem imenovanja sedam novih članova Upravnog vijeća Europske agencije za sigurnost hrane na temelju dokumentacije koju je dostavila Komisija te u svjetlu mišljenja koje je izrazio Europski parlament. Cilj je osigurati najviši standard stručnosti, širok raspon odgovarajućeg stručnog znanja, na primjer u upravljanju i javnoj upravi, te najširu moguću geografsku rasprostranjenost unutar Unije.

                  (4)

                  Člankom 25. stavkom 1. Uredbe (EZ) br. 178/2002 zahtijeva se da četiri člana Upravnog vijeća Europske agencije za sigurnost hrane imaju iskustva u radu u organizacijama koje predstavljaju potrošače i ostale interese u prehrambenom lancu. Mandat triju članova Upravnog vijeća s takvim iskustvom istječe 30. lipnja 2018., s time da jedan član ima iskustvo u radu u organizacijama koje predstavljaju potrošače, a dva člana imaju iskustvo u radu u organizacijama koje predstavljaju ostale interese u prehrambenom lancu. Te bi članove stoga trebali zamijeniti članovi koji imaju iskustvo u radu u organizacijama koje predstavljaju potrošače i ostale interese u prehrambenom lancu te bi obje potkategorije, odnosno potrošači i ostali interesi u prehrambenom lancu, trebale biti zastupljene.

                  (5)

                  Člankom 25. stavkom 2. Uredbe (EZ) br. 178/2002 predviđa se da mandat članova traje četiri godine te da se može jednom produljiti. Jedan od kandidata s iskustvom u radu u organizacijama koje predstavljaju potrošače već je bio imenovan članom Upravnog vijeća odlukama Vijeća od 24. lipnja 2013. (2) i od 16. lipnja 2014. (3). Najprije je obnašao tu dužnost za preostalo vrijeme mandata člana koji je dao ostavku u trajanju od jedne godine, nakon čega je imenovan na puni četverogodišnji mandat. Tog bi člana stoga trebalo imenovati samo na razdoblje od tri godine kako sveukupno trajanje njegova mandata ne bi premašilo osam godina,

            DONIJELO JE OVU ODLUKU:
      Članak 1.
      Sljedeće osobe imenuju se novim članovima Upravnog vijeća Europske agencije za sigurnost hrane za razdoblje od 1. srpnja 2018. do 30. lipnja 2022.:
      Geronimo Răducu BRĂNESCU
      Herman DIRICKS
      Libor DUPAL (*1)

      Iñaki EGUILEOR
      András SZÉKÁCS
      Annette TOFT (*2)

      Članak 2.
      Sljedeća osoba imenuje se novim članom Upravnog vijeća Europske agencije za sigurnost hrane za razdoblje od 1. srpnja 2018. do 30. lipnja 2021.:
      Raymond O'ROURKE (*3)

      Članak 3.
      Ova Odluka stupa na snagu na dan donošenja.

         Sastavljeno u Luxembourgu 26. lipnja 2018.

               Za Vijeće

               Predsjednica

            E. ZAHARIEVA

         (1)  SL L 31, 1.2.2002., str. 1.

         (2)  Odluka Vijeća od 24. lipnja 2013. o imenovanju jednog člana Upravnog vijeća Europske agencije za sigurnost hrane (SL C 187, 29.6.2013., str. 7.).

         (3)  Oduka Vijeća od 16. lipnja 2014. o imenovanju polovice članova Upravnog vijeća Europske agencije za sigurnost hrane (SL C 192, 21.6.2014., str. 2.).

         (*1)  Iskustvo u radu u organizacijama koje predstavljaju potrošače.

         (*2)  Iskustvo u radu u organizacijama koje predstavljaju ostale interese u prehrambenom lancu.

         (*3)  Iskustvo u radu u organizacijama koje predstavljaju potrošače.


title: Odluka Vijeća (ZVSP) 2018/1125 od 10. kolovoza 2018. o izmjeni Odluke (ZVSP) 2015/740 o mjerama ograničavanja s obzirom na stanje u Južnom Sudanu

text:
                  13.8.2018

                  HR

                  Službeni list Europske unije

                  L 204/48

         ODLUKA VIJEĆA (ZVSP) 2018/1125
         od 10. kolovoza 2018.
         o izmjeni Odluke (ZVSP) 2015/740 o mjerama ograničavanja s obzirom na stanje u Južnom Sudanu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 7. svibnja 2015. donijelo Odluku (ZVSP) 2015/740 (1) u vezi s mjerama ograničavanja s obzirom na stanje u Južnom Sudanu.

                     (2)

                     Vijeće sigurnosti Ujedinjenih naroda 13. srpnja 2018. donijelo je Rezoluciju 2428 (2018) kojom se posebice uvodi embargo na oružje i dodaju dvije osobe na popis osoba i subjekata koji podliježu mjerama ograničavanja.

                     (3)

                     Odluku (ZVSP) 2015/740 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Odluka (ZVSP) 2015/740 mijenja se kako slijedi:

                        1.

                        U članku 1. stavak 2. zamjenjuje se sljedećim:

                           „2.   Također se zabranjuje:

                                       (a)

                                       posredno ili neposredno pružati tehničku pomoć, posredničke usluge ili druge usluge, uključujući osiguravanje naoružanog plaćeničkog osoblja, u vezi s vojnim aktivnostima ili u vezi s predmetima iz stavka 1. ili u vezi s nabavom, proizvodnjom, održavanjem i uporabom takvih predmeta bilo kojoj fizičkoj ili pravnoj osobi, subjektu ili tijelu u Južnom Sudanu ili radi uporabe u Južnom Sudanu;

                                       (b)

                                       posredno ili neposredno financirati ili pružati financijsku pomoć u vezi s vojnim aktivnostima ili u vezi s predmetima iz stavka 1., uključujući posebno bespovratna sredstva, zajmove i jamstva za izvozne kredite kao i osiguranje te reosiguranje za bilo kakvu prodaju, nabavu, prijenos ili izvoz takvih predmeta ili za pružanje povezane tehničke pomoći, posredničkih usluga ili drugih usluga bilo kojoj fizičkoj ili pravnoj osobi, subjektu ili tijelu u Južnom Sudanu ili radi uporabe u Južnom Sudanu;

                                       (c)

                                       sudjelovati svjesno i namjerno u aktivnostima čiji je cilj ili učinak zaobilaženje mjera iz točke (a) ili (b).”

                        2.

                        Članak 2. zamjenjuje se sljedećim:

                           „Članak 2.
                           Članak 1. ne primjenjuje se na prodaju, nabavu, prijenos ili izvoz:

                                       (a)

                                       oružja i povezanog materijala, kao i osposobljavanja i pomoći, namijenjenih isključivo za potporu osoblja UN-a, uključujući Misiju Ujedinjenih naroda u Republici Južnom Sudanu (UNMISS) i Proširene privremene sigurnosne snage Ujedinjenih naroda za Abyei (UNISFA), ili za uporabu od strane tog osoblja;

                                       (b)

                                       nesmrtonosne vojne opreme namijenjene isključivo u humanitarne svrhe ili za zaštitu, i povezane tehničke pomoći ili osposobljavanja, kako je unaprijed obaviješten Odbor Vijeća sigurnosti osnovan na temelju Rezolucije 2206 (2015) („Odbor”);

                                       (c)

                                       zaštitne odjeće, između ostalog neprobojnih prsluka i vojnih kaciga, koju u Južni Sudan isključivo za svoju osobnu upotrebu privremeno izvoze osoblje UN-a, predstavnici medija i djelatnici na humanitarnim i razvojnim poslovima te povezano osoblje;

                                       (d)

                                       oružja i povezanog materijala koje u Južni Sudan privremeno izvoze snage države koja, u skladu s međunarodnim pravom, poduzima mjere isključivo i izravno za olakšavanje zaštite ili evakuacije svojih državljana i onih za koje ima konzularnu odgovornost u Južnom Sudanu, kako je obaviješten Odbor;

                                       (e)

                                       oružja i povezanog materijala, kao i tehničkog osposobljavanja i pomoći, za regionalnu jedinicu za posebne namjene Afričke unije ili kao potpora toj jedinici, namijenjenih isključivo za regionalne operacije borbe protiv Gospodnje vojske otpora, kako je unaprijed obaviješten Odbor;

                                       (f)

                                       oružja i povezanog materijala, kao i tehničkog osposobljavanja i pomoći, isključivo za potporu provedbi odredaba mirovnog sporazuma, kako je unaprijed odobrio Odbor;

                                       (g)

                                       drugu prodaju ili nabavu oružja i povezanog materijala ili pružanje pomoći ili osiguravanje osoblja, kako je unaprijed odobrio Odbor.”

                        3.

                        Umeće se sljedeći članak:

                           „Članak 2.a

                              1.   Države članice pregledavaju, u skladu sa svojim nacionalnim tijelima i zakonodavstvom te sukladno međunarodnom pravu, na svom državnom području, uključujući pomorske i zračne luke, sve terete prema Južnom Sudanu, ako imaju informacije na temelju kojih je opravdano vjerovati da teret sadrži predmete čija je nabava, prodaja, prijenos ili izvoz zabranjen na temelju članka 1.

                              2.   Nakon što ih otkriju, države članice zapljenjuju i zbrinjavaju (tako da ih unište, onesposobe, pohrane ili prenesu radi zbrinjavanja u neku drugu državu osim države porijekla ili odredišne države) predmete čiji su nabava, prodaja, prijenos ili izvoz zabranjeni na temelju članka 1.”

                        4.

                        U članku 3. stavku 1. točka (a) zamjenjuje se sljedećim:

                                    „(a)

                                    koje je odredilo Vijeće sigurnosti ili Odbor u skladu sa stavcima 6., 7., 8. i 9. RVSUN-a 2206 (2015) i stavkom 14. RVSUN-a 2428 (2018), kako su navedene u Prilogu I. ovoj Odluci;”.

                        5.

                        U članku 6. stavku 1. točka (a) zamjenjuje se sljedećim:

                                    „(a)

                                    osoba i subjekata koje je odredilo Vijeće sigurnosti ili Odbor u skladu sa stavcima 6., 7., 8. i 12. RVSUN-a 2206 (2015) i stavkom 14. RVSUN-a 2428 (2018), kako su navedeni u Prilogu I. ovoj Odluci;”.

            Članak 2.
            Prilog I. Odluci (ZVSP) 2015/740 mijenja se kako je navedeno u Prilogu I. ovoj Odluci.

            Članak 3.
            Prilog II. Odluci (ZVSP) 2015/740 mijenja se kako je navedeno u Prilogu II. ovoj Odluci.

            Članak 4.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 10. kolovoza 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (ZVSP) 2015/740 od 7. svibnja 2015. o mjerama ograničavanja s obzirom na stanje u Južnom Sudanu i stavljanju izvan snage Odluke 2014/449/ZVSP (SL L 117, 8.5.2015., str. 52.).

            PRILOG I.
            Sljedeće osobe dodaju se na popis naveden u Prilogu I. Odluci (ZVSP) 2015/740:

               „7.   Malek REUBEN RIAK RENGU (također poznat kao: (a) Malek Ruben)

               Titula: General pukovnik
               Položaj: (a) zamjenik načelnika glavnog stožera za logistiku; (b) zamjenik načelnika stožera za obranu i glavni inspektor vojske
               Datum rođenja: 1. siječnja 1960.
               Mjesto rođenja: Yei, Južni Sudan
               Državljanstvo: Južni Sudan
               Datum uvrštenja na popis UN-a: 13. srpnja 2018.

                  Ostali podaci: Kao zamjenik načelnika stožera za logistiku Sudanske narodnooslobodilačke vojske (SPLA) Riak je bio jedan od visokih dužnosnika južnosudanske vlade koji je planirao i nagledao ofenzivu u saveznoj državi Unity u 2015. koja je dovela do razaranja širokih razmjera i raseljenja velikog broja stanovnika.

                  Informacije iz sažetka razlogâ za uvrštavanje na popis Odbora za sankcije:

               Malek Ruben Riak uvršten je na popis 13. srpnja 2018. na temelju stavka 6., stavka 7. točke (a) i stavka 8. Rezolucije 2206 (2015), kako je potvrđeno u Rezoluciji 2418 (2018) zbog ‚djelovanja ili politika koje su prijetnja miru, sigurnosti ili stabilnosti Južnog Sudana’; ‚djelovanja ili politika kojima je svrha ili učinak širenje ili produljivanje sukoba u Južnom Sudanu…’ te kao vođa ‚subjekta, što uključuje bilo koju vladinu, opozicijsku, paravojnu ili drugu skupinu u Južnom Sudanu, koji je uključen u bilo koje od djelovanja opisanih u stavcima 6. i 7. ili čiji su članovi uključeni u njih’ i na temelju stavka 14. točke (e) ove Rezolucije zbog ‚planiranja, usmjeravanja ili poduzimanja radnji koje uključuju seksualno i rodno uvjetovano nasilje u Južnom Sudanu’.
               Prema izvješću Skupine stručnjaka za Južni Sudan u siječnju 2016. (S/2016/70) Riak je bio jedan od članova skupine visokih sigurnosnih dužnosnika koji su planirali ofenzivu u saveznoj državi Unity protiv snaga SPLM-IO-a s početkom u siječnju 2015. i potom nadgledali njezino izvršenje od kraja travnja 2015. Vlada Južnog Sudana počela je početkom 2015. naoružavati mlade iz etničke skupine Bul Nuer kako bi olakšala njihovo sudjelovanje u ofenzivi. Većina mladih iz etničke skupine Bul Nuer već je imala pristup automatskim puškama tipa AK, ali streljivo je bilo ključno za održavanje njihovih aktivnosti. Skupina stručnjaka izvijestila je o dokazima, koji obuhvaćaju svjedočanstvo iz vojnih izvora da je stožer SPLA-a skupini mladih dostavljao streljivo posebno namijenjeno za ofenzivu. Riak je u to vrijeme bio zamjenik načelnika stožera za logistiku SPLA-a. Ofenziva je dovela do sustavnog razaranja selâ i infrastrukture, prisilnog raseljavanja lokalnog stanovništva, neselektivnog ubijanja i mučenja civila, široke upotrebe seksualnog nasilja, uključujući nasilje nad starijim osobama i djecom, otmica i novačenja djece kao vojnika i raseljavanja velikog broja stanovnika. Nakon uništenja većine južnih i središnjih dijelova države brojni mediji i humanitarne organizacije, kao i Misija Ujedinjenih naroda u Južnom Sudanu (UNMISS) objavili su izvješća o opsegu povreda koje su počinjene.
               8.   Paul MALONG AWAN (također poznat kao: (a) Paul Malong Awan Anei; (b) Paul Malong; (c) Bol Malong)

               Titula: General
               Položaj: (a) bivši načelnik stožera Sudanske narodnooslobodilačke vojske (SPLA); (b) bivši guverner države Sjeverni Bahr el-Ghazal.
               Datum rođenja: (a) 1962.; (b) 4. prosinca 1960.; (c) 12. travnja 1960.
               Mjesto rođenja: Malualkon, Južni Sudan
               Državljanstvo: (a) Južni Sudan; (b) Uganda
               Br. putovnice (a) Južni Sudan br. S00004370; (b) Južni Sudan br. D00001369; (c) Sudan br. 003606; (d) Sudan br. 00606; (e) Sudan br. B002606
               Datum uvrštenja na popis UN-a: 13. srpnja 2018.

                  Ostali podaci: Kao načelnik glavnog stožera SPLA-a Malong je širio ili produljivao sukob u Južnom Sudanu kršenjima Sporazuma o prekidu sukoba i kršenjima Sporazuma o rješavanju sukoba u Južnom Sudanu (ARCSS) iz 2015. Navodno je upravljao nastojanjima za ubojstvo vođe opozicije Rieka Machara. Jedinicama SPLA-a naredio je da spriječe prijevoz humanitarne pomoći. Pod vodstvom Malonga snage SPLA-a napadale su civile, škole i bolnice; prisilno su raseljavale civile; provodile prisilne nestanke; proizvoljno pritvarale civile i provodile mučenja i silovanja. Malong je mobilizirao plemenske paravojne postrojbe naroda Dinka, Mathiang Anyoor koje upotrebljavaju djecu vojnike. Pod njegovim vodstvom SPLA je UNMISS-u, Zajedničkoj komisiji za praćenje i ocjenjivanje (JMEC) i Mehanizmu za praćenje prekida vatre i prijelaznih sigurnosnih mjera (CTSAMM) ograničio pristup lokacijama potreban kako bi mogli istraživati i dokumentirati povrede.

                  Informacije iz sažetka razlogâ za uvrštavanje na popis Odbora za sankcije:

               Paul Malong Awan uvršten je na popis 13. srpnja 2018. na temelju stavka 6., stavka 7. točaka (a), (b), (c), (d) i (f) i stavka 8. Rezolucije 2206 (2015) kako je potvrđeno u Rezoluciji 2418 (2018) zbog ‚djelovanja ili politika kojima je svrha ili učinak širenje ili produljivanje sukoba u Južnom Sudanu ili ometanje pomirenja ili mirovnih pregovora ili procesa, što uključuje kršenje sporazuma o prekidu sukoba’; ‚djelovanja ili politika koje su prijetnja prijelaznim sporazumima ili kojima se potkopava politički proces u Južnom Sudanu’; ‚napada na civile, uključujući žene i djecu, počinjenjem djela nasilja (uključujući ubojstva, sakaćenja, mučenja, silovanja ili drugo seksualno nasilje), otmica, prisilnih nestanaka, prisilnog iseljavanja ili napada na škole, bolnice, vjerske lokalitete ili mjesta na kojima civili traže utočište ili putem ponašanja koje predstavlja teško kršenje ljudskih prava ili kršenje međunarodnog humanitarnog prava’; ‚planiranja, usmjeravanja ili poduzimanja radnji kojima se krši primjenjivo međunarodno pravo o ljudskim pravima ili međunarodno humanitarno pravo ili radnji koje predstavljaju kršenje ljudskih prava u Južnom Sudanu’; ‚novačenja djece od strane oružanih skupina ili oružanih snaga u kontekstu oružanog sukoba u Južnom Sudanu’; ‚ometanja djelovanja međunarodnih mirovnih, diplomatskih ili humanitarnih misija u Južnom Sudanu, među kojima Mehanizma za praćenje i provjeru IGAD-a, ili ometanja dostave ili distribucije humanitarne pomoći ili pristupa humanitarnoj pomoći’ te kao vođa ‚subjekta, što uključuje bilo koju vladinu, opozicijsku, paravojnu ili drugu skupinu u Južnom Sudanu, koji je uključen u bilo koje od djelovanja opisanih u stavcima 6. i 7. ili čiji su članovi uključeni u njih’.
               Malong je služio kao načelnik glavnog stožera SPLA-a od 23. travnja 2014. do svibnja 2017. Na svojoj bivšoj poziciji načelnika glavnog stožera Malong je proširio ili produljio sukob u Južnom Sudanu kršenjima Sporazuma o prekidu sukoba i kršenjima Sporazuma o rješavanju sukoba u Južnom Sudanu (ARCSS) iz 2015. Početkom kolovoza 2016. Malong je navodno upravljao nastojanjima za ubojstvo južnosudanskog vođe opozicije Rieka Machara. Svjesno se protiveći naredbama predsjednika Salve Kiira Malong je 10. srpnja 2016. naredio napade uz upotrebu tenkova, jurišnih helikoptera i pješaštva na Macharovu rezidenciju i sjedište ‚Jebel’ Sudanskog narodnooslobodilačkog pokreta u opoziciji (SPLM-IO). Malong je osobno nadgledao napore iz stožera SPLA-a s ciljem presretanja Machara. Početkom kolovoza 2016. Malong je zahtijevao da SPLA odmah napadne položaj na kojem se trebao nalaziti Machar i obavijestio zapovjednike SPLA-a da se Machara ne smije uhvatiti živog. Osim toga, prema nekim informacijama, Malong je 2016. jedinicama SPLA-a naredio da spriječe prijevoz humanitarne pomoći preko rijeke Nil, gdje su deseci tisuća civila bili izloženi gladi, tvrdeći da pomoć u hrani neće stići civilnim skupinama već će se preusmjeriti na paravojne skupine. Kao rezultat Malongovih naredbi prijevoz zaliha hrane preko rijeke Nil spriječen je u trajanju od najmanje dva tjedna.
               Tijekom svog mandata načelnika glavnog stožera SPLA-a, Malong je bio odgovoran za teške povrede, uključujući napade na civile, prisilno raseljavanje, prisilne nestanke, proizvoljna pritvaranja, mučenja i silovanja, koje su počinili SPLA i njegove savezničke snage. Pod vodstvom Malonga SPLA je pokrenuo napade protiv civilnog stanovništva i namjerno je ubijao nenaoružane civile koji su bili u bijegu. UN je samo na području Yeija između srpnja 2016. i siječnja 2017. zabilježio 114 ubojstva civila koja su počinili SPLA i njegove savezničke snage. SPLA je ciljano napadao škole i bolnice. U travnju 2017. Malong je SPLA-u navodno naredio da ukloni sve ljude, među njima civile, s područja oko Waua. Malong navodno postrojbe SPLA-a nije odvraćao od ubijanja civila dok su osobe za koje se sumnjalo da skrivaju pobunjenike smatrane legitimnim metama.
               Prema izvješću istražnog povjerenstva Afričke unije za Južni Sudan od 15. listopada 2014., Malong je odgovoran za masovnu mobilizaciju plemenske paravojne postrojbe naroda Dinka, Mathiang Anyoor koja prema izvješćima Mehanizma za praćenje prekida vatre i prijelaznih sigurnosnih mjera (CTSAMM) upotrebljava djecu vojnike.
               U vrijeme kada je Malong upravljao SPLA-om, vladine snage redovito su ograničavale pristup UNMISS-u, JMEC-u i CSTSAMM-u kada su pokušavali istraživati i dokumentirati povrede. Na primjer, 5. travnja 2017. zajednička ophodnja UN-a i CTSAMM-a pokušala ja pristupiti Pajoku, ali su ju vojnici SPLA-a poslali natrag.”

            PRILOG II.
            Unosi za osobe navedene u nastavku brišu se iz Priloga II. Odluci (ZVSP) 2015/740:

                        —

                                    1.

                                    Paul Malong,

                        —

                                    3.

                                    Malek Reuben Riak.


title: Odluka Vijeća od. 4. rujna 2018. o donošenju stajališta Vijeća o nacrtu izmjene proračuna br. 4 Europske unije za financijsku godinu 2018.

text:
                  6.9.2018

                  HR

                  Službeni list Europske unije

                  C 314/3

         ODLUKA VIJEĆA
         od. 4. rujna 2018.
         o donošenju stajališta Vijeća o nacrtu izmjene proračuna br. 4 Europske unije za financijsku godinu 2018.
         (2018/C 314/04)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 314., u vezi s Ugovorom o osnivanju Europske zajednice za atomsku energiju, a posebno njegov članak 106.a,
         uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (1), a posebno njezin članak 41.,
         budući da:

                     —

                     proračun Unije za financijsku godinu 2018. konačno je donesen 30. studenoga 2017. (2),

                     —

                     Komisija je 31. svibnja 2018. podnijela prijedlog koji sadrži nacrt izmjene proračuna br. 4 za opći proračun za financijsku godinu 2018.,

               ODLUČILO JE:

            Jedini članak
            Stajalište Vijeća o nacrtu izmjene proračuna br. 4 Europske unije za financijsku godinu 2018. doneseno je 4. rujna 2018.
            Cjeloviti tekst dostupan je za čitanje ili preuzimanje na internetskim stranicama Vijeća: http://www.consilium.europa.eu/

            Sastavljeno u Bruxellesu 4. rujna 2018.

                  Za Vijeće

                  Predsjednik

               G. BLÜMEL

            (1)  SL L 298, 26.10.2012., str. 1.

            (2)  SL L 57, 28.2.2018., str. 1.


Odluka Komisije od 30/05/2018 u kojoj se određuje koncentracija kompatibilna sa zajedničkim tržištem (Predmet br. COMP/M.7000 - Liberty Global plc / Ziggo N.V. / Vodafone Group Plc) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


               19.9.2018

               HR

               Službeni list Europske unije

               C 334/193

      P8_TA(2017)0275
      Imenovanje člana Europske komisije
      Odluka Europskog parlamenta od 4. srpnja 2017. o odobrenju imenovanja Mariye Gabriel članicom Komisije (C8-0166/2017 – 2017/0805(NLE))
      (2018/C 334/23)

         Europski parlament,

                  —

                  uzimajući u obzir drugi stavak članka 246. Ugovora o funkcioniranju Europske unije,

                  —

                  uzimajući u obzir članak 106.a Ugovora o osnivanju Europske zajednice za atomsku energiju,

                  —

                  uzimajući u obzir točku 6. Okvirnog sporazuma o odnosima između Europskog parlamenta i Europske komisije (1),

                  —

                  uzimajući u obzir ostavku Kristaline Georgijeve na njezinu dužnost u Komisiji,

                  —

                  uzimajući u obzir pismo Vijeća od 29. svibnja 2017., kojim se Vijeće s Parlamentom savjetovalo o odluci o imenovanju Mariye Gabriel članicom Komisije koja se donosi u suglasnosti s predsjednikom Komisije (C8-0166/2017),

                  —

                  uzimajući u obzir saslušanje Mariye Gabriel 20. lipnja 2017. pred Odborom za industriju, istraživanje i energetiku i Odborom za kulturu i obrazovanje, u suradnji s Odborom za unutarnje tržište i zaštitu potrošača, Odborom za pravna pitanja i Odborom za građanske slobode, pravosuđe i unutarnje poslove, kao i izjavu o ocjeni sastavljenu na temelju tih saslušanja,

                  —

                  uzimajući u obzir članak 118. i Prilog VI. Poslovnika;

                  1.

                  odobrava imenovanje Mariye Gabriel članicom Komisije do kraja mandata Komisije 31. listopada 2019.;

                  2.

                  nalaže svojem predsjedniku da ovu odluku proslijedi Vijeću, Komisiji i vladama država članica.

         (1)  SL L 304, 20.11.2010., str. 47.


Odluka Komisije od 27/06/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8738 - RHÔNE CAPITAL / The FLUIDRA Founding Families / ZODIAC HOLDCO) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2018/1535 od 28. rujna 2018. o potpisivanju, u ime Unije, Sporazuma o statusu između Europske unije i bivše jugoslavenske republike Makedonije u pogledu djelovanja koja provodi Agencija za europsku graničnu i obalnu stražu u bivšoj jugoslavenskoj republici Makedoniji

text:
                  15.10.2018

                  HR

                  Službeni list Europske unije

                  L 257/23

         ODLUKA VIJEĆA (EU) 2018/1535
         od 28. rujna 2018.
         o potpisivanju, u ime Unije, Sporazuma o statusu između Europske unije i bivše jugoslavenske republike Makedonije u pogledu djelovanja koja provodi Agencija za europsku graničnu i obalnu stražu u bivšoj jugoslavenskoj republici Makedoniji
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točke (b) i (d) i članak 79. stavak 2. točku (c) u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Na temelju članka 54. stavka 4. Uredbe (EU) 2016/1624 Europskog parlamenta i Vijeća (1), u slučajevima kad je predviđeno raspoređivanje timova europske granične i obalne straže u trećoj zemlji u okviru djelovanja u kojima će članovi tima imati izvršne ovlasti, ili kada se to zahtijeva za druga djelovanja u trećim zemljama, Unija sklapa sporazum o statusu s dotičnom trećom zemljom. Sporazumom o statusu trebaju se obuhvatiti svi aspekti koji su potrebni za provedbu tih djelovanja.

                     (2)

                     Vijeće je 21. veljače 2017. ovlastilo Komisiju da s bivšom jugoslavenskom republikom Makedonijom otvori pregovore o sklapanju sporazuma o statusu u pogledu djelovanja koja provodi Agencija za europsku graničnu i obalnu stražu u bivšoj jugoslavenskoj republici Makedoniji („Sporazum”).

                     (3)

                     Pregovori o Sporazumu započeli su 15. rujna 2017. te su uspješno završeni parafiranjem Sporazuma 18. srpnja 2018.

                     (4)

                     Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom da se ova Odluka temelji na schengenskoj pravnoj stečevini, Danska u skladu s člankom 4. Protokola u roku šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

                     (7)

                     Sporazum bi trebalo potpisati, a tekst zajedničke izjave priložen ovoj Odluci trebalo bi odobriti,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma o statusu između Europske unije i bivše jugoslavenske republike Makedonije o djelovanjima koja provodi Agencija za europsku graničnu i obalnu stražu u bivšoj jugoslavenskoj republici Makedoniji, podložno sklapanju navedenog sporazuma (4).

            Članak 2.
            Zajednička izjava priložena ovoj Odluci odobrava se u ime Unije.

            Članak 3.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 28. rujna 2018.

                  Za Vijeće

                  Predsjednica

               M. SCHRAMBÖCK

            (1)  Uredba (EU) 2016/1624 Europskog parlamenta i Vijeća od 14. rujna 2016. o europskoj graničnoj i obalnoj straži i o izmjeni Uredbe (EU) 2016/399 Europskog parlamenta i Vijeća te o stavljanju izvan snage Uredbe (EZ) br. 863/2007 Europskog parlamenta i Vijeća, Uredbe Vijeća (EZ) br. 2007/2004 i Odluke Vijeća 2005/267/EZ (SL L 251, 16.9.2016., str. 1.).

            (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).

            (4)  Tekst Sporazuma objavit će se zajedno s odlukom o njegovu sklapanju.

            PRILOG
            ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA
            Ugovorne stranke primaju na znanje blizak odnos između Europske unije i Norveške, Islanda, Švicarske i Lihtenštajna, posebno na temelju sporazuma od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.
            U takvim je okolnostima poželjno da vlasti Norveške, Islanda, Švicarske i Lihtenštajna, s jedne strane, i bivše jugoslavenske republike Makedonije, s druge strane, bez odgode sklope bilateralne sporazume o djelovanjima koja provodi Agencija za europsku graničnu i obalnu stražu u bivšoj jugoslavenskoj republici Makedoniji pod sličnim uvjetima kao u ovom Sporazumu.
            ZAJEDNIČKA IZJAVA
            Obje se stranke slažu da suzdržavanje od poduzimanja bilo kakvih mjera koje bi mogle ugroziti mogući naknadni kazneni progon člana tima koji pokreću nadležna tijela države domaćina uključuje suzdržavanje od aktivnog omogućivanja povratka dotičnog člana tima iz mjesta operacije europske granične i obalne straže u bivšoj jugoslavenskoj republici Makedoniji u njegovu matičnu državu članicu sve dok se ne dobije potvrda izvršnog direktora Agencije.


Odluka Komisije od 31/08/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9041 - Hutchison / Wind Tre) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 20/07/2018 u kojoj se određuje koncentracija kompatibilna sa zajedničkim tržištem (Predmet br. COMP/M.8837 - Blackstone / Thomson Reuters Financial & Risk Business) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 17/10/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9107 - CGP Big Show Holdco, L.P. / NEP Group) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


title: Odluka Vijeća (EU) 2018/1731 od 12. studenoga 2018. o imenovanju dvaju članova i dvaju zamjenika članova Odbora regija, koje je predložila Kraljevina Danska

text:
                  16.11.2018

                  HR

                  Službeni list Europske unije

                  L 288/9

         ODLUKA VIJEĆA (EU) 2018/1731
         od 12. studenoga 2018.
         o imenovanju dvaju članova i dvaju zamjenika članova Odbora regija, koje je predložila Kraljevina Danska
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 305.,
         uzimajući u obzir prijedlog danske vlade,
         budući da:

                     (1)

                     Vijeće je 26. siječnja 2015., 5. veljače 2015. i 23. lipnja 2015. donijelo odluke (EU) 2015/116 (1), (EU) 2015/190 (2) i (EU) 2015/994 (3) o imenovanju članova i zamjenikâ članova Odbora regija za razdoblje od 26. siječnja 2015. do 25. siječnja 2020. Odlukom Vijeća (EU) 2016/552 (4) od 5. travnja 2016. g. Erik NIELSEN zamijenio je g. Thomasa KASTRUP-LARSENA u svojstvu člana. Odlukom Vijeća (EU) 2017/426 (5) od 7. ožujka 2017. gđa Kirstine BILLE zamijenila je g. Erika NIELSENA u svojstvu člana, dok je gđa Kirsten JENSEN ponovno imenovana članom.

                     (2)

                     Dva mjesta članova Odbora regija postala su slobodna istekom mandata gđe Kirstine BILLE i g. Jensa Christiana GJESINGA.

                     (3)

                     Dva mjesta zamjenika članova Odbora regija postala su slobodna istekom mandata g. Johna SCHMIDTA ANDERSENA i gđe Kirsten JENSEN,

               DONIJELO JE OVU ODLUKU:

            Članak 1.
            Sljedeće osobe imenuju se u Odbor regija do kraja tekućeg mandata koji istječe 25. siječnja 2020.:

                        (a)

                        članovima:

                                    —

                                    g. Jens Christian GJESING, Councillor Haderslev,

                                    —

                                    gđa Kirstine BILLE, 2. Deputy Mayor Syddjurs,

                        (b)

                        zamjenicima članova:

                                    —

                                    gđa Kirsten JENSEN, Mayor Hillerød,

                                    —

                                    g. Karsten SØNDERGAARD NIELSEN, Mayor Egedal.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 12. studenoga 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2015/116 od 26. siječnja 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 20, 27.1.2015., str. 42.).

            (2)  Odluka Vijeća (EU) 2015/190 od 5. veljače 2015. o imenovanju članova Odbora regija i njihovih zamjenika za razdoblje od 26. siječnja 2015. do 25. siječnja 2020. (SL L 31, 7.2.2015., str. 25.).

            (3)  Odluka Vijeća (EU) 2015/994 od 23. lipnja 2015. o imenovanju članova i zamjenika članova Odbora regija za razdoblje od 26. siječnja 2015. do 25. siječnja 2020. (SL L 159, 25.6.2015., str. 70.).

            (4)  Odluka Vijeća (EU) 2016/552 od 5. travnja 2016. o imenovanju člana Odbora regija kojeg je predložila Kraljevina Danska (SL L 95, 9.4.2016., str. 12.).

            (5)  Odluka Vijeća (EU) 2017/426 od 7. ožujka 2017. o imenovanju člana i zamjenika člana Odbora regija, koje je predložila Kraljevina Danska (SL L 64, 10.3.2017., str. 108.).


title: Odluka Vijeća (EU) 2018/1730 od 12. studenoga 2018. o stajalištu koje treba zauzeti u ime Europske unije na drugom zasjedanju Konferencije stranaka Minamatske konvencije o živi u pogledu donošenja smjernica iz članka 10. stavaka 2. i 3. Konvencije za međuskladištenje žive, osim otpada koji sadržava živu, koje je prihvatljivo za okoliš

text:
                  16.11.2018

                  HR

                  Službeni list Europske unije

                  L 288/7

         ODLUKA VIJEĆA (EU) 2018/1730
         od 12. studenoga 2018.
         o stajalištu koje treba zauzeti u ime Europske unije na drugom zasjedanju Konferencije stranaka Minamatske konvencije o živi u pogledu donošenja smjernica iz članka 10. stavaka 2. i 3. Konvencije za međuskladištenje žive, osim otpada koji sadržava živu, koje je prihvatljivo za okoliš
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,
         uzimajući u obzir prijedlog Europske komisije,
         budući da:

                     (1)

                     Minamatsku konvenciju o živi („Konvencija”) Unija je sklopila Odlukom Vijeća (EU) 2017/939 (1) te je ona stupila na snagu 16. kolovoza 2017.

                     (2)

                     Na temelju Odluke MC-1/1 o poslovniku koju je Konferencija stranaka Konvencije donijela na svojem prvom zasjedanju, stranke trebaju na sve načine konsenzusom nastojati postići sporazum o svim važnim pitanjima.

                     (3)

                     Tijekom drugog zasjedanja od 19. do 23. studenoga 2018. Konferencija stranaka Konvencije treba donijeti smjernice za međuskladištenje žive, osim otpada koji sadržava živu, koje je prihvatljivo za okoliš („smjernice”).

                     (4)

                     Primjereno je utvrditi stajalište koje treba zauzeti u ime Unije na drugom zasjedanju Konferencije stranaka Konvencije jer će smjernice proizvoditi pravne učinke s obzirom na to da stranke Konvencije moraju uzeti u obzir takve smjernice prilikom poduzimanja mjera vezanih za međuskladištenje.

                     (5)

                     Unija je doprinijela reviziji nacrta smjernica u okviru rada stručnjaka između zasjedanja koji je pokrenut Odlukom MC-1/18, koju je donijela Konferencija stranaka Konvencije na prvom zasjedanju. Unija nije smatrala potrebnim predložiti daljnje izmjene revidiranog nacrta smjernica koji proizlazi iz tog rada između zasjedanja.

                     (6)

                     Uredba (EU) 2017/852 Europskog parlamenta i Vijeća (2), a posebno njezin članak 7. stavak 3., u skladu je s odredbama članka 10. stavka 2. Konvencije, kako je dopunjena revidiranim nacrtom smjernica.

                     (7)

                     Revidirani nacrt smjernica trebalo bi stoga podržati,

               DONIJELO JE OVU ODLUKU:

            Članak 1.
            Stajalište koje treba zauzeti u ime Europske unije na drugom zasjedanju Konferencije stranaka Minamatske konvencije o živi („COP 2”) jest poduprijeti donošenja smjernica za međuskladištenje žive, osim otpada koji sadržava živu, koje je prihvatljivo za okoliš iz članka 10. stavaka 2. i 3. Konvencije, kako su navedene u dokumentima podnesenima na donošenje u okviru zasjedanja COP 2.
            Predstavnici Unije uz savjetovanje s državama članicama tijekom koordinacijskih sastanaka na licu mjesta mogu bez daljnje odluke Vijeća dogovoriti manje izmjene dokumenata iz prvog stavka s obzirom na razvoj događaja na zasjedanju COP 2.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 12. studenoga 2018.

                  Za Vijeće

                  Predsjednik

               G. BLÜMEL

            (1)  Odluka Vijeća (EU) 2017/939 od 11. svibnja 2017. o sklapanju, u ime Europske unije, Minamatske konvencije o živi (SL L 142, 2.6.2017., str. 4.).

            (2)  Uredba (EU) 2017/852 Europskog parlamenta i Vijeća od 17. svibnja 2017. o živi i stavljanju izvan snage Uredbe (EZ) br. 1102/2008 (SL L 137, 24.5.2017., str. 1.).


title: Odluka Komisije (EU) 2018/1733 оd 14. studenoga 2018. o odobravanju, u ime Europske unije, izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane

text:
                  16.11.2018

                  HR

                  Službeni list Europske unije

                  L 288/15

         ODLUKA KOMISIJE (EU) 2018/1733
         оd 14. studenoga 2018.
         o odobravanju, u ime Europske unije, izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća 2012/735/EU od 31. svibnja 2012. o potpisivanju, u ime Unije, i privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane (1), a posebno njezin članak 4.,
         budući da:

                     (1)

                     Sporazum o trgovini između Europske unije i njezinih država članica, s jedne strane, i Kolumbije i Perua, s druge strane (2) (dalje u tekstu „Sporazum”) privremeno se primjenjuje s Peruom od 1. ožujka 2013. (3), a s Kolumbijom od 1. kolovoza 2013. (4). Ekvador je Sporazumu pristupio Protokolom o pristupanju (5), koji se privremeno primjenjuje od 1. siječnja 2017.

                     (2)

                     Člankom 209. Sporazuma predviđa se mogućnost dodavanja novih oznaka zemljopisnog podrijetla u Dodatak 1. Prilogu XIII. Sporazumu nakon dovršetka postupka u vezi s prigovorom i ispitivanja oznaka zemljopisnog podrijetla kako je navedeno u njegovu članku 208.

                     (3)

                     Kolumbija je Uniji podnijela zahtjev za dodavanje novih oznaka zemljopisnog podrijetla u Dodatak 1. Prilogu XIII. Sporazumu. Unija je dovršila postupak u vezi s prigovorom i ispitivanje devet novih oznaka zemljopisnog podrijetla Kolumbije.

                     (4)

                     Člankom 257. stavkom 2. Sporazuma predviđa se da je Pododbor za intelektualno vlasništvo, koji su osnovale stranke u skladu s člankom 257. stavkom 1. Sporazuma, odgovoran za ocjenjivanje informacija iz članka 209. Sporazuma te za predlaganje izmjena Dodatka 1. Prilogu XIII. Sporazumu Odboru za trgovinu koji su osnovale stranke u skladu s člankom 12. stavkom 1. Sporazuma.

                     (5)

                     Pododbor za intelektualno vlasništvo ocijenio je 5. listopada 2018. informacije o devet novih oznaka zemljopisnog podrijetla Kolumbije i Odboru za trgovinu predložio da u skladu s time izmijeni Dodatak 1. Prilogu XIII. Sporazumu.

                     (6)

                     Člankom 13. stavkom 1. točkom (d) Sporazuma utvrđuje se da je Odbor za trgovinu odgovoran za ocjenu i donošenje odluka predviđenih Sporazumom o svim pitanjima koja mu upute specijalizirana tijela osnovana u skladu sa Sporazumom.

                     (7)

                     U skladu s člankom 14. stavkom 3. Sporazuma, u slučajevima iz članka 12. stavka 4. sve odluke donose stranka EU i dotična andska zemlja potpisnica te one proizvode pravni učinak samo između tih stranaka. Predmet je obuhvaćen odredbama članka 12. stavka 4. jer se odnosi isključivo na bilateralni odnos između stranke EU i Kolumbije te se o njemu raspravljalo na bilateralnom sastanku Pododbora za intelektualno vlasništvo.

                     (8)

                     Dodatak 1. Prilogu XIII. Sporazumu trebalo bi stoga izmijeniti, a izmjene bi trebalo odobriti u ime Unije,

               DONIJELA JE OVU ODLUKU:

            Članak 1.
            Izmjene Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, utvrđene u Nacrtu odluke Odbora za trgovinu, odobravaju se u ime Europske unije.
            Nacrt Odluke Odbora za trgovinu utvrđen je u Prilogu ovoj Odluci.

            Članak 2.
            Voditelj delegacije Unije u Odboru za trgovinu ovlašten je odobriti odluku tog odbora u ime Europske unije.

            Članak 3.
            Odluka Odbora za trgovinu nakon donošenja objavljuje se u Službenom listu Europske unije.

            Članak 4.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 14. studenoga 2018.

                  Za Komisiju

                  Predsjednik

               Jean-Claude JUNCKER

            (1)  SL L 354, 21.12.2012., str. 1.

            (2)  Protokol o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane (SL L 354, 21.12.2012., str. 3.).

            (3)  Obavijest o privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, od strane Europske unije i Perua (SL L 56, 28.2.2013., str. 1.).

            (4)  Obavijest o privremenoj primjeni Sporazuma o trgovini između Europske unije i njezinih država članica, s jedne strane, i Kolumbije i Perua, s druge strane, od strane Europske unije i Kolumbije (SL L 201, 26.7.2013., str. 7.).

            (5)  Odluka Vijeća (EU) 2016/2369 od 11. studenoga 2016. o potpisivanju, u ime Unije, i privremenoj primjeni Protokola o pristupanju uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Ekvadora (SL L 356, 24.12.2016., str. 1.).

            PRILOG

                  ODLUCI br. (…)/2018 ODBORA ZA TRGOVINU
                  od (…) 2018.
                  o izmjeni Dodatka 1. Prilogu XIII. Sporazumu o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane
                  ODBOR ZA TRGOVINU,
                  uzimajući u obzir Sporazum o trgovini između Europske unije i njezinih država članica, s jedne strane, i Kolumbije, Ekvadora i Perua, s druge strane, a posebno njegov članak 13. stavak 1. točku (d),
                  budući da:

                              (1)

                              Kolumbija je 11. veljače 2014. podnijela Uniji zahtjev za dodavanje novih oznaka zemljopisnog podrijetla u Dodatak 1. Prilogu XIII. Sporazumu u skladu s člankom 209. Sporazuma. Unija je dovršila postupak u vezi s prigovorom i ispitivanje devet novih oznaka zemljopisnog podrijetla Kolumbije.

                              (2)

                              U skladu s člankom 257. stavkom 2. Sporazuma Pododbor za intelektualno vlasništvo ocijenio je na sastanku stranke EU i Kolumbije 5. listopada 2018. informacije o devet novih oznaka zemljopisnog podrijetla Kolumbije i Odboru za trgovinu predložio da u skladu s time izmijeni Dodatak 1. Prilogu XIII. Sporazumu.

                              (3)

                              Dodatak 1. Prilogu XIII. Sporazumu trebalo bi stoga izmijeniti.

                              (4)

                              Odluka o izmjeni Dodatka 1. Prilogu XIII. Sporazumu može se donijeti na sastanku Odbora za trgovinu na kojem sudjeluju stranka Unija i Kolumbija, u skladu s člankom 14. stavkom 3. Sporazuma o trgovini, jer se odnosi isključivo na njihov bilateralni odnos i ne utječe na prava i obveze drugih andskih zemalja potpisnica,

                        ODLUČILA JE:

                     Članak 1.
                     U tablici pod točkom (a) „Oznake zemljopisnog podrijetla Kolumbije za poljoprivredne i prehrambene proizvode, vina, žestoka alkoholna pića i aromatizirana vina” u Dodatku 1. Prilogu XIII. Sporazumu dodaju se unosi iz Priloga ovoj Odluci.

                     Članak 2.
                     Ovu Odluku, sastavljenu u dva primjerka, potpisuju predstavnici Odbora za trgovinu koji su ovlašteni djelovati u ime stranaka za potrebe izmjene Sporazuma. Ova Odluka stupa na snagu od datuma zadnjeg potpisa.
                     Ova Odluka stupa na snagu na dan donošenja.

                     Sastavljeno u

                           Za Odbor za trgovinu

                           Voditelj delegacije EU-a

                           Voditelj delegacije Kolumbije

            PRILOG

                        Café de Nariño

                        Kava

                        Café de Cauca

                        Kava

                        Café del Huila

                        Kava

                        Bizcocho de Achira del Huila

                        Kruh, fino pecivo, kolači, slastice, keksi i ostali pekarski proizvodi

                        Queso Paipa

                        Sir

                        Queso del Caquetá

                        Sir

                        Clavel de Colombia

                        Cvijeće i ukrasno bilje

                        Rosa de Colombia

                        Cvijeće i ukrasno bilje

                        Crisantemo de Colombia

                        Cvijeće i ukrasno bilje


title: Odluka Tijela za europske političke stranke i europske političke zaklade od 29. kolovoza 2018. o brisanju Saveza europskih nacionalnih pokreta iz Registra

text:
                  16.11.2018

                  HR

                  Službeni list Europske unije

                  C 417/9

         ODLUKA TIJELA ZA EUROPSKE POLITIČKE STRANKE I EUROPSKE POLITIČKE ZAKLADE
         od 29. kolovoza 2018.
         o brisanju Saveza europskih nacionalnih pokreta iz Registra
         (Vjerodostojan je samo tekst na francuskom jeziku)
         (2018/C 417/05)
         TIJELO ZA EUROPSKE POLITIČKE STRANKE I EUROPSKE POLITIČKE ZAKLADE,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 40.a,
         budući da:

                     (1)

                     dana 13. rujna 2017. Europska komisija iznijela je Prijedlog uredbe Europskog parlamenta i Vijeća o izmjeni Uredbe (EU, Euratom) br. 1141/2014 o statutu i financiranju europskih političkih stranaka i europskih političkih zaklada (2).

                     (2)

                     Tijelo za europske političke stranke i europske političke zaklade („Tijelo”) primilo je 20. rujna 2017. od Saveza europskih nacionalnih pokreta („AEMN”) zahtjev da se registrira kao europska politička stranka u skladu s člankom 8. stavkom 1. Uredbe (EU, Euratom) br. 1141/2014.

                     (3)

                     Tijelo je 12. siječnja 2018. donijelo odluku o registraciji AEMN-a kao europske političke stranke („odluka o registraciji”).

                     (4)

                     Dana 6. travnja 2018. odluka o registraciji objavljena je u Službenom listu Europske unije i AEMN je stekao europsku pravnu osobnost.

                     (5)

                     Dana 3. svibnja 2018. Europski parlament i Vijeće donijeli su Uredbu (EU, Euratom) br. 2018/673 (3) o izmjeni Uredbe (EU, Euratom) br. 1141/2014. Uredba (EU, Euratom) br. 2018/673 stupila je na snagu na dan njezine objave u Službenom listu Europske unije, odnosno 4. svibnja 2018., a njome su među ostalim izmijenjeni uvjeti koje podnositelji zahtjeva moraju ispunjavati da bi ih se registriralo kao europsku političku stranku.

                     (6)

                     U skladu s člankom 40.a stavkom 3. Uredbe (EU, Euratom) br. 1141/2014, europske političke stranke registrirane prije 4. svibnja 2018. trebale su najkasnije do 5. srpnja 2018. dostaviti dokumente kojima se potvrđuje da ispunjavaju uvjete utvrđene u članku 3. stavku 1. točkama (b) i (ba) Uredbe (EU, Euratom) br. 1141/2014 kako je izmijenjena („izmijenjeni uvjeti registracije”).

                     (7)

                     Tijelo je 4. svibnja 2018. svim registriranim europskim političkim strankama poslalo dopis u kojem ih obavještava o dovršetku zakonodavnog postupka koji je rezultirao usvajanjem Uredbe (EU, Euratom) br. 2018/673 („dopis od 4. svibnja 2018.”). U dopisu od 4. svibnja 2018. navedene su implikacije novog pravnog okvira, a europske političke stranke podsjetilo se na njihovu obvezu da do 5. srpnja 2018. dostave dokumente kojima se potvrđuje da ispunjavaju izmijenjene uvjete registracije.

                     (8)

                     AEMN nije do 5. srpnja 2018. dostavio nikakve dokumente kao dokaz da ispunjava izmijenjene uvjete registracije.

                     (9)

                     Tijelo je 3. kolovoza 2018. AEMN-u poslalo preliminarnu procjenu kako bi mu dalo priliku za saslušanje u skladu s člankom 34. Uredbe (EU, Euratom) br. 1141/2014 s obzirom na izmijenjene uvjete registracije i činjenicu da do 5. srpnja 2018. nije dostavio nikakve dokumente.

                     (10)

                     AEMN nije dostavio nikakve primjedbe kao odgovor na preliminarnu procjenu Tijela od 3. kolovoza 2018.

                     (11)

                     U skladu s člankom 40.a stavkom 4. Uredbe (EU, Euratom) br. 1411/2014 Tijelo smatra da AEMN nije do 5. srpnja 2018. dokazao da ispunjava izmijenjene uvjete registracije i da se AEMN stoga mora izbrisati iz Registra,

               DONIJELO JE OVU ODLUKU:

            Članak 1.
            Savez europskih nacionalnih pokreta ovime se briše iz Registra.

            Članak 2.
            Ova je Odluka upućena

                        Savezu europskih nacionalnih pokreta

                        11 rue de Wissembourg

                        67000 Strasbourg

                        FRANCUSKA

            Sastavljeno u Bruxellesu 29. kolovoza 2018.

                  Uime Tijela za europske političke stranke i europske političke zaklade

                  Direktor

               M. ADAM

            (1)  SL L 317, 4.11.2014., str. 1.

            (2)  COM(2017)0481 final – 2017/0219(COD).

            (3)  SL L 114 I, 4.5.2018., str. 1.


title: Odluka Tijela za europske političke stranke i europske političke zaklade od 13. rujna 2018. o brisanju Saveza za mir i slobodu iz Registra

text:
                  16.11.2018

                  HR

                  Službeni list Europske unije

                  C 417/11

         ODLUKA TIJELA ZA EUROPSKE POLITIČKE STRANKE I EUROPSKE POLITIČKE ZAKLADE
         od 13. rujna 2018.
         o brisanju Saveza za mir i slobodu iz Registra
         (Vjerodostojni su samo tekstovi na nizozemskom, francuskom i njemačkom jeziku)
         (2018/C 417/06)
         TIJELO ZA EUROPSKE POLITIČKE STRANKE I EUROPSKE POLITIČKE ZAKLADE
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu (EU, Euratom) br. 1141/2014 Europskog parlamenta i Vijeća od 22. listopada 2014. o statutu i financiranju europskih političkih stranaka i europskih političkih zaklada (1), a posebno njezin članak 40.a,
         budući da:

                     (1)

                     Dana 11. rujna 2017. Tijelo za europske političke stranke i europske političke zaklade („Tijelo”) primilo je od Saveza za mir i slobodu („APF”) zahtjev za registraciju kao europske političke stranke u skladu s člankom 8. stavkom 1. Uredbe (EU, Euratom) br. 1141/2014.

                     (2)

                     Dana 13. rujna 2017. Europska komisija iznijela je Prijedlog uredbe Europskog parlamenta i Vijeća o izmjeni Uredbe (EU, Euratom) br. 1141/2014 o statutu i financiranju europskih političkih stranaka i europskih političkih zaklada (2).

                     (3)

                     Tijelo je 9. veljače 2018. donijelo odluku o registraciji APF-a kao europske političke stranke („odluka o registraciji”). Dana 6. lipnja 2018. odluka o registraciji objavljena je u Službenom listu Europske unije i APF je stekao europsku pravnu osobnost.

                     (4)

                     Dana 3. svibnja 2018. Europski parlament i Vijeće donijeli su Uredbu (EU, Euratom) br. 2018/673 (3) o izmjeni Uredbe (EU, Euratom) br. 1141/2014. Uredba (EU, Euratom) br. 2018/673 stupila je na snagu na dan njezine objave u Službenom listu Europske unije, odnosno 4. svibnja 2018., a njome su među ostalim izmijenjeni uvjeti koje podnositelji zahtjeva moraju ispunjavati da bi ih se registriralo kao europsku političku stranku.

                     (5)

                     U skladu s člankom 40.a stavkom 3. Uredbe (EU, Euratom) br. 1141/2014, europske političke stranke registrirane prije 4. svibnja 2018. trebale su najkasnije do 5. srpnja 2018. dostaviti dokumente kojima se potvrđuje da ispunjavaju uvjete utvrđene u članku 3. stavku 1. točkama (b) i (ba) Uredbe (EU, Euratom) br. 1141/2014 kako je izmijenjena („izmijenjeni uvjeti registracije”).

                     (6)

                     Tijelo je 4. svibnja 2018. svim registriranim europskim političkim strankama poslalo dopis u kojem ih obavještava o dovršetku zakonodavnog postupka koji je rezultirao usvajanjem Uredbe (EU, Euratom) br. 2018/673 („dopis od 4. svibnja 2018.”). U dopisu od 4. svibnja 2018. navedene su implikacije novog pravnog okvira, a europske političke stranke podsjetilo se na njihovu obvezu da do 5. srpnja 2018. dostave dokumente kojima se potvrđuje da ispunjavaju izmijenjene uvjete registracije.

                     (7)

                     Tijelo je 22. lipnja 2018. primilo podnesak Kotleba - L’udová Strana Naše Slovensko („LSNS”) u kojem, između ostalog, stoji da je LSNS stranka članica APF-a i da je zastupljena u Državnom vijeću Republike Slovačke.

                     (8)

                     Tijelo je 2. srpnja 2018. primilo podnesak Nationaldemokratische Partei Deutschlands („NPD”) u kojem, između ostalog, stoji da je NDP stranka članica APF-a i da je zastupljena u Europskom parlamentu.

                     (9)

                     Tijelo nije primilo nikakvu dodatnu dokumentaciju od APF-a ili nacionalnih političkih stranaka u ime APF-a u svrhu dokazivanja da je APF do 5. srpnja 2018. zadovoljio izmijenjene uvjete za registraciju.

                     (10)

                     Tijelo je 10. kolovoza 2018. APF-u poslalo preliminarnu ocjenu kako bi mu dalo priliku za saslušanje u skladu s člankom 34. Uredbe (EU, Euratom) br. 1141/2014 s obzirom na izmijenjene uvjete registracije i činjenicu da do 5. srpnja 2018. nije dostavio dostatne dokumente.

                     (11)

                     APF nije dostavio nikakve primjedbe kao odgovor na preliminarnu ocjenu Tijela od 10. kolovoza 2018.

                     (12)

                     Tijelo smatra da APF nije u roku koji je zadao europski zakonodavac dokazao da zadovoljava izmijenjene uvjete za registraciju jer do 5. srpnja 2018. nije dostavio dostatnu dokumentaciju, tj. dostavio je samo dokumente LSNS-a (Slovačka) i NPD-a (Njemačka). Ta dva podneska nisu dovoljna kako bi se dokazalo da APF zadovoljava izmijenjene uvjete za registraciju u najmanje četvrtini država članica.

                     (13)

                     Tijelo također smatra da nije potrebno provesti analizu utemeljenosti podnesaka LSNS-a i NPD-a jer, čak i ako su ti podnesci u načelu prikladni za dokazivanje da APF zadovoljava izmijenjene uvjete za registraciju u dvije države članice, to ne bi promijenilo činjenicu da APF do 5. srpnja 2018. nije dostavio dostatnu dokumentaciju.

                     (14)

                     U skladu s člankom 40.a stavkom 4. Uredbe (EU, Euratom) br. 1411/2014 Tijelo smatra da APF do 5. srpnja 2018. nije dokazao da ispunjava izmijenjene uvjete registracije i da se APF stoga mora izbrisati iz Registra,

               DONIJELO JE OVU ODLUKU:

            Članak 1.
            Savez za mir i slobodu ovime je izbrisan iz Registra.

            Članak 2.
            Ova je Odluka upućena

                        Savezu za mir i slobodu

                        Sentier de Montigny 16

                        6060 Gilly

                        BELGIJA

            Sastavljeno u Bruxellesu 13. rujna 2018.

                  Uime Tijela za europske političke stranke i europske političke zaklade

                  Direktor

               M. ADAM

            (1)  SL L 317, 4.11.2014., str. 1.

            (2)  COM(2017)0481 final – 2017/0219(COD).

            (3)  SL L 114 I, 4.5.2018., str. 1.


title: Odluka Vijeća (EU) 2018/1893 od 16. srpnja 2018. o potpisivanju, u ime Europske unije, Sporazuma u obliku razmjene pisama između Europske unije i Kraljevine Maroka o izmjeni protokolâ 1. i 4. uz Euromediteranski sporazum o pridruživanju između Europskih zajednica i njihovih država članica, s jedne strane, te Kraljevine Maroka, s druge strane

text:
                  6.12.2018

                  HR

                  Službeni list Europske unije

                  L 310/1

         ODLUKA VIJEĆA (EU) 2018/1893
         od 16. srpnja 2018.
         o potpisivanju, u ime Europske unije, Sporazuma u obliku razmjene pisama između Europske unije i Kraljevine Maroka o izmjeni protokolâ 1. i 4. uz Euromediteranski sporazum o pridruživanju između Europskih zajednica i njihovih država članica, s jedne strane, te Kraljevine Maroka, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     Euromediteranski sporazum o pridruživanju između Europskih zajednica i njihovih država članica, s jedne strane, te Kraljevine Maroka, s druge strane (1) ( „Sporazum o pridruživanju”) stupio je na snagu 1. ožujka 2000.

                     (2)

                     Od stupanja na snagu Sporazuma o pridruživanju Unija je nastavila jačati bilateralne odnose s Kraljevinom Marokom i dodijelila mu napredni status.

                     (3)

                     Unija ne prejudicira ishod političkog procesa u okviru Ujedinjenih naroda o konačnom statusu Zapadne Sahare te je uvijek isticala svoju predanost rješavanju spora u vezi sa Zapadnom Saharom, koja je pri Ujedinjenim narodima u ovom trenutku uvrštena na popis nesamoupravnih područja, čijim velikim dijelom trenutačno upravlja Kraljevina Maroko. Unija u potpunosti podupire nastojanja glavnog tajnika Ujedinjenih naroda i njegova osobnog izaslanika kojima žele pomoći strankama da postignu pravedno, trajno i uzajamno prihvatljivo političko rješenje kojim bi se omogućilo samoodređenje stanovnika Zapadne Sahare u okviru dogovora u skladu s ciljevima i načelima predviđenima u Povelji Ujedinjenih naroda, kako su navedeni u rezolucijama Vijeća sigurnosti Ujedinjenih naroda, posebno rezolucijama 2152 (2014), 2218 (2015), 2385 (2016), 2351 (2017) i 2414 (2018).

                     (4)

                     Od stupanja na snagu Sporazuma o pridruživanju proizvodi iz Zapadne Sahare s certificiranim marokanskim podrijetlom uvozili su se u Uniju i uživali carinske povlastice utvrđene relevantnim odredbama Sporazuma o pridruživanju.

                     (5)

                     Međutim, Sud je u svojoj presudi u predmetu C-104/16 P (2) naveo da Sporazum o pridruživanju obuhvaća samo državno područje Kraljevine Maroka, a ne područje Zapadne Sahare, koje je nesamoupravno područje.

                     (6)

                     Trebalo bi osigurati da ne dođe do prekida trgovinskih tokova razvijenih tijekom godina te da se uspostave odgovarajuća jamstva za zaštitu međunarodnog prava, uključujući ljudska prava, i održivog razvoja dotičnih područja. Vijeće je 29. svibnja 2017. ovlastilo Komisiju da započne pregovore s Kraljevinom Maroko radi uspostave, u skladu s presudom Suda, pravne osnove za dodjelu carinskih povlastica, utvrđenih u Sporazumu o pridruživanju, proizvodima podrijetlom iz Zapadne Sahare. Jedino se sporazumom između Europske unije i Kraljevine Maroka može osigurati da uvoz proizvoda podrijetlom iz Zapadne Sahare uživa pogodnosti povlaštenog podrijetla, s obzirom na to da jedino marokanska tijela mogu osigurati usklađenost s pravilima potrebnima za dodjelu takvih povlastica.

                     (7)

                     Komisija je ocijenila moguće posljediceSporazuma na održivi razvoj, posebno u pogledu prednosti i nedostataka carinskih povlastica dodijeljenih proizvodima iz Zapadne Sahare za osobe za koje je Sporazum relevantan i iskorištavanja prirodnih resursa dotičnih područja. Učinci carinskih povlastica na zapošljavanje, ljudska prava i iskorištavanje prirodnih resursa vrlo se teško mogu mjeriti jer su po prirodi neizravni. Štoviše, o tome je teško dobiti objektivne informacije.

                     (8)

                     Ipak, procjena upućuje na to da su, sve u svemu, prednosti za gospodarstvo Zapadne Sahare koje proizlaze iz dodjele carinskih povlastica, utvrđenih u Sporazumu o pridruživanju, proizvodima podrijetlom iz Zapadne Sahare, kao što je njihov jak učinak poluge na gospodarski rast i stoga društveni razvoj, veće od nedostataka iznesenih tijekom postupka savjetovanja, poput pretjerane upotrebe prirodnih resursa, posebno zaliha podzemnih voda, u pogledu kojih su mjere već poduzete.

                     (9)

                     Procjenjuje se da će proširenje carinskih povlastica na proizvode podrijetlom iz Zapadne Sahare imati pozitivan učinak na osobe za koje je Sporazum relevantan. Taj će se učinak u budućnosti vjerovatno nastaviti, a može se i povećati. Evaluacija je pokazala da će se proširenjem koristi carinskih povlastica na proizvode iz Zapadne Sahare poticati uvjeti za ulaganja i potaknuti znatan i brz rast koji pogoduje lokalnom zapošljavanju. Činjenica da u Zapadnoj Sahari postoje gospodarske i proizvodne aktivnosti koje bi imale velike koristi od carinskih povlastica utvrđenih u Sporazumu o pridruživanju pokazuje da bi se uvelike ugrozio izvoz iz Zapadne Sahare, posebno proizvoda ribarstva i poljoprivrednih proizvoda, ako se carinske povlastice ne bi dodijelile. Procjenjuje se da bi dodjela carinskih povlastica trebala pozitivno utjecati na razvoj gospodarstva Zapadne Sahare poticanjem ulaganja.

                     (10)

                     Uzimajući u obzir razmatranja o pristanku u presudi Suda, Komisija je u suradnji s Europskom službom za vanjsko djelovanje poduzela sve mjere koje su razumne i moguće u trenutačnim okolnostima kako bi osobe za koje je Sporazum relevantan bile primjereno uključene s ciljem osiguravanja njihova pristanka na Sporazum. Provedena su opširna savjetovanja te su se socio-ekonomski i politički dionici koji su sudjelovali u savjetovanjima složili s proširenjem carinskih povlastica iz Sporazuma o pridruživanju na Zapadnu Saharu. Oni koji su odbacili tu ideju u osnovi smatraju da bi takvim sporazumom trebalo biti potvrđeno stajalište Maroka u pogledu Zapadne Sahare. Međutim, u tekstu Sporazuma ničim se ne priznaje suverenitet Maroka nad Zapadnom Saharom. Unija će pojačanim naporima nastaviti podupirati mirno rješavanje spora pokrenutogi vođenog u okviru Ujedinjenih naroda.

                     (11)

                     Komisija je, stoga, u ime Unije u pregovorima dogovorila Sporazum u obliku razmjene pisama između Europske unije i Kraljevine Maroka o izmjeni protokolâ 1. i 4. uz Sporazum o pridruživanju („Sporazum”), koji je parafiran 31. siječnja 2018.

                     (12)

                     Sporazumom se podupire ostvarivanje ciljeva koje Unija teži ostvariti u skladu s člankom 21. Ugovora o Europskoj uniji.

                     (13)

                     Stoga bi Sporazum trebalo potpisati,

               DONIJELO JE OVU ODLUKU:

            Članak 1.
            Odobrava se potpisivanje u ime Unije Sporazuma u obliku razmjene pisama između Europske unije i Kraljevine Maroka o izmjeni protokolâ 1. i 4. uz Euromediteranski sporazum o pridruživanju između Europskih zajednica i njihovih država članica, s jedne strane, te Kraljevine Maroka, s druge strane ( „Sporazum”), podložno sklapanju navedenog Sporazuma (3).

            Članak 2.
            Predsjednik Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 16. srpnja 2018.

                  Za Vijeće

                  Predsjednica

               F. MOGHERINI

            (1)  SL L 70, 18.3.2000., str. 2.

            (2)  Presuda Suda od 21. prosinca 2016., Vijeće protiv Front Polisario, C-104/16 P, ECLI:EU:C:2016:973.

            (3)  Tekst Sporazuma objavit će se zajedno s odlukom o njegovu sklapanju.


title: Odluka Komisije (EU) 2018/1905 оd 28. studenoga 2018. o predloženoj građanskoj inicijativi pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju” (priopćeno pod brojem dokumenta C(2018) 8006)

text:
                  6.12.2018

                  HR

                  Službeni list Europske unije

                  L 310/27

         ODLUKA KOMISIJE (EU) 2018/1905
         оd 28. studenoga 2018.
         o predloženoj građanskoj inicijativi pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju”

               (priopćeno pod brojem dokumenta C(2018) 8006)

         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (1), a posebno njezin članak 4.,
         budući da:

                     (1)

                     Predmet predložene građanske inicijative pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju” (EU wide referendum whether the European Citizens want the United Kingdom to remain or to leave!) naveden je kako slijedi: „Svi europski građani trebali bi imati mogućnost izraziti svoje političko mišljenje o tome žele li da Ujedinjena Kraljevina ostane u Europskoj uniji”.

                     (2)

                     Glavni su ciljevi predložene inicijative sljedeći: „Ovaj referendum nije obvezujući plebiscit već ispitivanje javnog mnijenja. Europska komisija trebala bi podržati ispitivanje javnog mnijenja kojim bi se građanima svih 28 država članica dala mogućnost da se očituju o tome žele li ili ne žele Brexit. Nadamo se da možemo računati na stopostotnu potporu Europske komisije, prvenstveno jer smatramo da se ne smije tolerirati to što su na javnom referendumu svi europski građani obmanjivani obećanjima i izjavama koji ni na koji način ne odražavaju stvarnost.”

                     (3)

                     Ugovorom o Europskoj uniji (UEU) jača se status građanina Unije i dodatno poboljšava demokratsko funkcioniranje Unije tako što se osigurava da, među ostalim, svaki građanin ima pravo na sudjelovanje u demokratskom životu Unije putem europske građanske inicijative.

                     (4)

                     Stoga bi postupci i uvjeti potrebni za građansku inicijativu trebali biti jasni, jednostavni, prilagođeni korisnicima i razmjerni vrsti građanske inicijative kako bi se njima potaknulo sudjelovanje građana, a Unija učinila dostupnijom.

                     (5)

                     Pravo svake države članice da se povuče iz Europske unije utvrđeno je u članku 50. stavku 1. UEU-a, kojim se predviđa da svaka država članica može donijeti odluku o povlačenju iz Unije u skladu sa svojim ustavnim odredbama.

                     (6)

                     Iako Europska komisija žali zbog odluke Ujedinjene Kraljevine da se povuče iz Europske unije, kako su 24. lipnja 2016. (2) izjavili predsjednik Europske komisije Jean-Claude Juncker, predsjednik Europskog parlamenta Martin Schulz, predsjednik Europskog vijeća Donald Tusk i predsjedavajući Vijeća Europske unije Mark Rutte, Ugovori ne sadržavaju pravnu osnovu koja bi omogućila donošenje pravnog akta koji se odnosi na postupak odlučivanja u državi članici povezan s obavijesti te države članice o namjeri povlačenja iz Unije na temelju članka 50. UEU-a.

                     (7)

                     Zbog navedenih razloga predložena građanska inicijativa pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju” očito izlazi iz okvira ovlasti Komisije da podnese prijedlog pravnog akta Unije u svrhu provedbe Ugovorâ u smislu članka 4. stavka 2. točke (b) Uredbe, u vezi s člankom 2. točkom 1. iste uredbe,

               DONIJELA JE OVU ODLUKU:

            Članak 1.
            Odbija se registracija predložene građanske inicijative pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju”.

            Članak 2.
            Ova je Odluka upućena organizatorima (članovima građanskog odbora) predložene građanske inicijative pod nazivom „Referendum na razini EU-a: žele li europski građani da Ujedinjena Kraljevina ostane ili napusti Uniju”, koje kao osobe za kontakt zastupaju Erich Hutter i Tanja Glušič.

            Sastavljeno u Bruxellesu 28. studenoga 2018.

                  Za Komisiju

               Frans TIMMERMANS

                  Potpredsjednik

            (1)  SL L 65, 11.3.2011., str. 1.

            (2)  http://europa.eu/rapid/press-release_STATEMENT-16-2329_en.htm


Odluka Komisije od 29/11/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9087 - Mondi Štětí a.s / Holzindustrie Maresch GmbH / ECO-INVESTMENT a.s.) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka

text:
                  9.1.2019

                  HR

                  Službeni list Europske unije

                  C 8/1

         ODLUKA
         (2019/C 8/01)
         GLAVNI TAJNIK EUROPSKOG PARLAMENTA,

                     —

                     UZIMAJUĆI U OBZIR Uredbu Vijeća (EEZ, Euratom, EZUČ) br. 259/68 (1), izmijenjenu Uredbom (EU, Euratom) br. 1023/2013 Europskog parlamenta i Vijeća od 22. listopada 2013. o izmjeni Pravilnika o osoblju za dužnosnike Europske unije i Uvjeta zaposlenja ostalih službenika Europske unije (2), a posebno članak 30. tog Pravilnika,

                     —

                     UZIMAJUĆI U OBZIR Odluku Predsjedništva Europskog parlamenta od 13. siječnja 2014. o delegiranju ovlasti tijela za imenovanje i tijela ovlaštenog za zaključivanje ugovora o radu,

                     —

                     UZIMAJUĆI U OBZIR da će 31. prosinca 2018. prestati važiti sljedeće rezervne liste Europskog parlamenta:
                     AD/1/13, AST/4/11, AST/1/13, PE/168/S, PE/171/S, PE/185/S, PE/186/S;

                     —

                     UZIMAJUĆI U OBZIR mišljenje Zajedničkog odbora izneseno na sjednici od 24. listopada 2018.,

               ODLUČIO JE:

            Jedini članak
            Rok valjanosti rezervnih lista:
            AD/1/13, AST/4/11, AST/1/13, PE/168/S, PE/171/S, PE/185/S, PE/186/S,
            produžuje se do 31. prosinca 2019.

            U Luxembourgu, 30. studenoga 2018.

               Klaus WELLE

                  Glavni tajnik

            (1)  SL L 56, 4.3.1968., str. 1.

            (2)  SL L 287, 29.10.2013., str. 15.


title: Odluka Vijeća (EU) 2019/52 od 20. prosinca 2018. o odobravanju otvaranja pregovora o sporazumu o izmjeni postojeće carinske kvote za meso peradi i proizvode od mesa peradi i izmjeni postojećeg tarifnog režima za ostale komade mesa peradi iz Priloga I.-A poglavlju 1. Sporazuma o pridruživanju između Europske unije i njezinih država članica, s jedne strane, i Ukrajine, s druge strane

text:
                  14.1.2019

                  HR

                  Službeni list Europske unije

                  L 10/62

         ODLUKA VIJEĆA (EU) 2019/52
         od 20. prosinca 2018.
         o odobravanju otvaranja pregovora o sporazumu o izmjeni postojeće carinske kvote za meso peradi i proizvode od mesa peradi i izmjeni postojećeg tarifnog režima za ostale komade mesa peradi iz Priloga I.-A poglavlju 1. Sporazuma o pridruživanju između Europske unije i njezinih država članica, s jedne strane, i Ukrajine, s druge strane
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:

                     (1)

                     Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Ukrajine, s druge strane (1) („Sporazum o pridruživanju”) potpisan je u Bruxellesu 21. ožujka i 27. lipnja 2014. Privremeno se primjenjivao od 1. siječnja 2016., a stupio je na snagu 1. rujna 2017.

                     (2)

                     Nova vrsta komada mesa peradi pod tarifnim stavkama KN 0207 13 70 („ostali komadi, svježi ili zamrznuti”) i KN 0207 14 70 („ostali komadi, zamrznuti”) uvozi se u Uniju iz Ukrajine od sredine 2016. Taj se uvoz znatno povećao i u prvih šest mjeseci 2018. dosegnuo je 25 000 tona. U skladu sa Sporazumom o pridruživanju taj uvoz može ulaziti na tržište Unije po nultoj stopi carine bez bilo kakvih količinskih ograničenja.

                     (3)

                     Nova vrsta komada mesa peradi sastoji se od tradicionalnih prsa s nadlaktičnim kostima krila i može se, nakon minimalne prerade u Uniji, stavljati na tržište u Uniji kao prsa peradi. Neograničenim se uvozom tih komada stoga narušavaju uvjeti pod kojima se u skladu sa Sporazumom o pridruživanju tradicionalni komadi prsa peradi mogu uvoziti u Uniju, a posebno količinska ograničenja u obliku carinske kvote.

                     (4)

                     Trebalo bi stoga otvoriti pregovore s ciljem sklapanja sporazuma o izmjeni Sporazuma o pridruživanju u pogledu opsega carinske kvote za meso peradi i proizvode od mesa peradi i ponovnog uvođenja carine prema načelu najpovlaštenije države za uvoz iz Ukrajine kojim se premašuje ta carinska kvota,

               DONIJELO JE OVU ODLUKU:

            Članak 1.
            Komisiju se ovlašćuje da u ime Unije u pregovorima dogovori izmjenu tarifnog rasporeda Unije za dvije tarifne stavke, KN 0207 13 70 („ostali komadi, svježi ili zamrznuti”) i KN 0207 14 70 („ostali komadi, zamrznuti”) iz Priloga I.-A poglavlju 1., i izmjenu carinske kvote za meso peradi i proizvode od mesa peradi iz Dodatka Prilogu I.-A Sporazumu o pridruživanju.

            Članak 2.
            Pregovori se vode na temelju pregovaračkih smjernica Vijeća koje su navedene u dodatku ovoj Odluci.

            Članak 3.
            Pregovori se provode uz savjetovanje s Odborom za trgovinsku politiku kako je predviđeno u članku 207. stavku 3. trećem podstavku Ugovora o funkcioniranju Europske unije.

            Članak 4.
            Ova je Odluka upućena Komisiji.

            Sastavljeno u Bruxellesu 20. prosinca 2018.

                  Za Vijeće

                  Predsjednica

               E. KÖSTINGER

            (1)  SL L 161, 29.5.2014., str. 3.


Odluka Komisije od 20/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9127 - Carlyle Partners VII Cayman, L.P. / Sedgwick, Inc.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 17/12/2018 u kojoj se određuje koncentracija kompatibilna sa zajedničkim tržištem (Predmet br. COMP/M.9152 - BCEC Management X Limited / Adria Luxco S.a r.l.) prema Uredbi Vijeća (EZ) br. 139/2004 (Vjerodostojan je samo tekst na engleskom jeziku)


Odluka Komisije od 25/01/2019 u kojoj se određuje koncentracija kompatibilna sa zajedničkim tržištem (Predmet br. COMP/M.9174 - AUNDE Group SE / Brose Fahrzeugteile GmbH & Co. KG, Coburg) prema Uredbi Vijeća (EZ) br. 139/2004 (Vjerodostojan je samo tekst na njemačkom jeziku)


title: Odluka Vijeća (EU) 2017/2209 od 25. rujna 2017. o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)

text:
               1.12.2017

               HR

               Službeni list Europske unije

               L 316/1

         ODLUKA VIJEĆA (EU) 2017/2209
   od 25. rujna 2017.
   o potpisivanju, u ime Unije, i privremenoj primjeni Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 186. u vezi s člankom 218. stavkom 5.,
   uzimajući u obzir prijedlog Europske komisije,
   budući da:

               (1)

               Odlukom (EU) 2017/1324 Europskog parlamenta i Vijeća (1) predviđa se sudjelovanje Unije u Partnerstvu za istraživanja i inovacije na mediteranskom području („PRIMA”), koje zajednički poduzima više država članica.

               (2)

               Cilj je PRIMA-e provedba zajedničkog programa za izgradnju istraživačkih i inovacijskih kapaciteta te za poljoprivredno-prehrambene sustave, ne bi li oni postali održivima, te za integriranu opskrbu i upravljanje vodom na mediteranskom području, ne bi li ti sustavi i ta opskrba i upravljanje postali otporniji na klimu, učinkovitiji, isplativiji te okolišno i socijalno održivi, te radi doprinosa rješavanju pitanja nestašice vode, sigurnosti opskrbe hranom, prehrane, zdravlja, blagostanja i migracija od njihova izvora.

               (3)

               PRIMA-u će zajednički poduzimati niz država članica i trećih zemalja („države sudionice”) pod istim uvjetima te uz visoku razinu predanosti znanstvenoj, upravljačkoj i financijskoj integraciji.

               (4)

               Alžirska Narodna Demokratska Republika („Alžir”) izrazila je želju da se pridruži PRIMA-i kao država sudionica ravnopravna s državama članicama i trećim zemljama pridruženima programu Obzor 2020. - Okvirni program za istraživanja i inovacije (2014.–2020.) koje sudjeluju u PRIMA-i.

               (5)

               U skladu s člankom 1. stavkom 2. Odluke (EU) 2017/1324 Alžir postaje država sudionica PRIMA-e podložno sklapanju međunarodnog sporazuma o znanstvenoj i tehnološkoj suradnji s Unijom kojim se utvrđuju uvjeti za sudjelovanje Alžira u PRIMA-i.

               (6)

               Vijeće je 30. svibnja 2017. ovlastilo Komisiju da u ime Unije otvori pregovore s Alžirom o Sporazumu o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA) („Sporazum”), podložno donošenju Odluke (EU) 2017/1324. Pregovori su uspješno završeni parafiranjem Sporazuma.

               (7)

               Sporazum bi trebalo potpisati.

               (8)

               Kako bi se omogućilo sudjelovanje Alžira u PRIMA-i od njezina početka, Sporazum bi trebalo privremeno primjenjivati, do završetka postupaka potrebnih za njegovo stupanje na snagu,

         DONIJELO JE OVU ODLUKU:
   Članak 1.
   Odobrava se potpisivanje u ime Unije Sporazuma o znanstvenoj i tehnološkoj suradnji između Europske unije i Alžirske Narodne Demokratske Republike kojim se utvrđuju uvjeti za sudjelovanje Alžirske Narodne Demokratske Republike u Partnerstvu za istraživanja i inovacije na mediteranskom području (PRIMA), podložno sklapanju navedenog Sporazuma.
   Tekst Sporazuma priložen je ovoj Odluci.
   Članak 2.
   Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.
   Članak 3.
   Sporazum se privremeno primjenjuje, od njegova potpisivanja, do završetka postupaka potrebnih za njegovo stupanje na snagu.
   Članak 4.
   Ova Odluka stupa na snagu na dan donošenja.

      Sastavljeno u Bruxellesu 25. rujna 2017.

            Za Vijeće

            Predsjednik

         M. MAASIKAS

      (1)  Odluka (EU) 2017/1324 Europskog parlamenta i Vijeća od 4. srpnja 2017. o sudjelovanju Unije u Partnerstvu za istraživanja i inovacije na mediteranskom području (PRIMA), koje zajednički poduzima više država članica (SL L 185, 18.7.2017., str. 1.).